หุ้น “พลังงาน” หนุน SET ทดสอบ 1,500 รับน้ำมันดิบ “นิวไฮ” รอบ 1 ปี
หุ้น “พลังงาน” หนุน SET ทดสอบ 1,500 รับน้ำมันดิบ “นิวไฮ” รอบ 1 ปี
3 ก.พ. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,499.06 จุด บวก 12.81 จุด หรือ 0.86% สูงสุดที่ 1,500.17 จุด ต่ำสุดที่ 1,497.79 จุด มูลค่าการซื้อขาย 3 พันล้านบาท
ด้าน บล.ฟินันเซีย ไซรัส คาด SET วันนี้มีโอกาสปรับตัวขึ้นทดสอบระดับ 1,495-1,500 จุดอีกครั้ง จากบรรยากาศการลงทุนที่ยังเป็นบวก โดยมีความคาดหวังต่อมาตรการกระตุ้นเศรษฐกิจสหรัฐฯอีกครั้ง และลดความวิตกเกี่ยวกับการ Short Squeeze ของกลุ่มนักลงทุนรายย่อย เราคาดกลุ่มพลังงานและปิโตรเคมีจะกลับมานำตลาดหลังราคาน้ำมันดิบพุ่งขึ้นแตะระดับสูงสุดในรอบ 12 เดือนจากการเพิ่มกำลังการผลิตของกลุ่ม OPEC+ ที่น้อยกว่าคาด
ขณะที่ บล.กรุงศรี แนวโน้มตลาดหุ้นวันนี้คาด SET ดีดตัวขึ้น 1,495 – 1,500 จุด ตอบรับความคาดหวังสหรัฐออกมาตรการ กระตุ้นเศรษฐกิจรอบใหม่ รวมถึงผู้ติดเชื้อ Covid-19 รายใหม่ของสหรัฐลดลง และ ได้แรงหนุนจากราคาน้ำมันดิบที่พุ่งขึ้นหลังโอเปกพลัสรักษาข้อตกลงการผลิตน้ำมันอย่างไรก็ตามควรระวังความผันผวนจาก Fund Flow ต่างชาติที่ไหลออก รวมถึงแนวต้านทางเทคนิค 1,500 จุด
 